На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017, 44/2018 и 95/2018) и у складу са Националним стандардом бр.5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником:

**ПЛАНИМА ФАРМС ДОО ПЛАНДИШТЕ**

**ВЕЛИКА ГРЕДА - У СТЕЧАЈУ**

***ОБЈАВЉУЈЕ***

**ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА као и процене стечајног дужника као правног лица**

Решењем Привредног суда у Панчеву , Посл. бр. Ст.13/2024 од 12.12.2024. године, отворен је стечајни поступак над стечајним дужником ПЛАНИМА ФАРМС ДОО ПЛАНДИШТЕ, ВЕЛИКА ГРЕДА. Дана 13.05.2025. године Решењем Привредног суда у Панчеву одређено је банкротство стечајног дужника.

1. **СВРХА ПРОЦЕНЕ**

Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним дужником  ПЛАНИМА ФАРМС ДОО ПЛАНДИШТЕ, ВЕЛИКА ГРЕДА - у стечају.

У наведену сврху неопходно је да се утврди вредност целокупне имовине стечајног дужника, процену вредности стечајног дужника као правног лица, процену целисходности продаје стечајног дужника као правног лица у односу на продају целокупне имовине, односно процену целисходности продаје целокупне имовине у односу на продају имовине у имовинским целинама.

1. **ИЗВЕШТАЈ О ПРОЦЕНИ**

Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

-прецизно означен предмет процене, дефиницију вредности, уз опис метода коришћених у Извештају о процени;

-закључак о процењеној вредности имовине стечајног дужника;

-закључак о процењеној вредности стечајног дужника као правног лица;

-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.

1. **МЕТОД ПРОЦЕНЕ**

Метод процене је прописан Законом о стечају, Националним стандардом бр.5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.

Националним стандардом бр.5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

1. **ПРЕДМЕТ ПРОЦЕНЕ**

**Најзначајнија имовина:**

* Кат.парцела бр.403 КО Милетићево, површине 1104м2
* Кат.парцела бр.315 КО Милетићево, површине 2868м2
* Породична стамбена зграда бр.1., површине 110м2 на кат.парцели бр.403 КО Милетићево
* Породична стамбена зграда бр.2., површине 87м2 на кат.парцели бр.403 КО Милетићево
* Власнички удео у ПОЛЕТ ДУЖИНЕ ДОО ПЛАНДИШТЕ од 34,79%.
1. **ИНФОРМАЦИЈЕ ЗА ПОНУЂАЧЕ**

Заинтересовани понуђачи понуде подносе **искључиво у електронској форми на адресу: spandurov955@gmail.com, најкасније до 16.06.2015. године до 23:59 часова**.

Понуђач уз понуду доставља скенирана документа, Наручилац задржава право да захтева од Понуђача накнадно достављање на увид оригиналне документације. Понуда треба да садржи:

* Имена чланова ужег тима који ће радити процену са задужењима и референцама;
* Рок у којем ће завршити процену;
* Цену за пружену услугу исказану у динарима;
* Рок за исплату накнаде по завршеној продаји.

Уз понуду доставити:

* Доказ о овлашћењу за обављање послова односно обављање делатности

процене правних лица и имовине, лиценцу, решење из АПР-а, сертификате, уверења и другу документацију издату од надлежних органа;

* Доказе о стручности;
* Референце досадашњег рада.

У случају потребе и других података за избор понуђача заинтересована лица могу се јавити стечајном управнику Светлани Пандуров на тел.бр. 060 366 7150 и асистенту стечајног управника Горану Јоцићу на тел: 063 315 916 као и на горе наведену електронску адресу.

Приликом избора понуђача узима се у обзир, осим финансијске понуде, и стручност, референце и други елементи понуде који су од значаја за вршење конкретне процене.

Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће понуђачима доставити обавештење.

1. **УСЛОВИ КОНКУРИСАЊА**

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

* Да је регистрован за обављање делатности код надлежног органа;
* Да поседује лиценцу за обављање послова овлашћеног проценитеља;
* Да испуњава квалификационе услове, односно да располаже довољним кадровским и техничким капацитетом за вршење услуге из понуде.

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

У Панчеву, дана 06.06.2025. године

 Стечајни управник:

 Светлана Пандуров